Aasa Helgesen

Aasa Helgesen (født Røinesdal; 1877–1968) var den første kvinnelige ordfører i Norge. Hun var ordfører i Utsira kommune i Rogaland fra 1926 til 1928.

Kommunestyret på Utsira i 1926 besto av elleve kvinner og en mann. Bakgrunnen var at en radioassistent hadde satt opp en ren kvinneliste, muligens som en spøk.Geir Heljesen: Norges første kvinnelige ordfører NRK, 12. juni 2003

Da hun ble valgt til ordfører i 1926, var dette en nyhet som gikk verden rundt, og det ble sendt gratulasjonstelegrammer fra en rekke internasjonale kvinneorganisasjoner. Hun var også den første kvinne i Norge som deltok i fylkestinget.

Aasa vokste opp på husmannsplassen Røinesdal i Vest-Agder, tok tjeneste hos en bonde, men fikk hjelp til å reise til Kristiania og jordmorutdanninga der. Hun var ferdig utdanna i 1902, og fikk året etter arbeid som jordmor på Utsira. Der møtte hun fiskeren Sivert Helgesen, og de ble gift i 1907. Sivert var borte store deler av året, og som eneste helsearbeider på øya tok ikke Aasa bare i mot vel 400 barn som jordmor, hun virket også i blant som lege.

Da Utsira ble selvstendig kommune, ble 11 kvinner og 1 mann valgt inn i kommunestyret – og Aasa ble ordfører, som etterfølger etter – og seinere etterfulgt av – ektemannen.Ånund Haugland: Aasa Helgesen Store norske leksikon, hentet 10. oktober 2012

 Referanser 

 Eksterne lenker 
 Jordmor Helgesens «skjørteregime»  Siri Baastad i Kommunal Rapport (15. desember 1999)

Kategori:Ordførere i Utsira
Kategori:Personer fra Marnardal kommune